Гэтую тэму — закрытасці мясцовых уладаў ад “народа” — працягнула наступная выступоўца, грамадская актывістка і палітык Алена Луцковіч, таксама добра вядомая на ўсю Рудабелку. Яна распавяла неверагодную гісторыю вулічнай апытанкі жыхароў мястэчка, якую ладзіла на камеру з Андрэем Павуком. Апытанка ішла добра, пакуль у камеру не трапілі тры працаўніцы гарвыканкама. У выніку Алена атрымала штраф па адміністратыўным артыкуле.